ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 10ης Νοεμβρίου 1994 για το διορισμό αναπληρωματικού μέλους της Επιτροπής των Περιφερειών (94/750/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198Α,

την απόφαση του Συμβουλίου της 26ης Ιανουαρίου 1994 περί διορισμού των μελών και των αναπληρωτών της Επιτροπής των Περιφερειών για την περίοδο από τις 26 Ιανουαρίου 1994 μέχρι και τις 25 Ιανουαρίου 1998 (1),

εκτιμώντας ότι μία έδρα αναπληρωματικού μέλους της εν λόγω Επιτροπής Περιφερειών είναι κενή λόγω της παραίτησης του κ. Johann Boehm, η οποία γνωστοποιήθηκε στο Συμβούλιο στις 8 Νοεμβρίου 1994,

Έχοντας υπόψη την πρόταση της γερμανικής κυβέρνησης,

ΑΠΟΦΑΣΙΖΕΙ:

Άρθρο μόνο

Ο κ. Erwin Huber διορίζεται αναπληρωματικό μέλος της Επιτροπής των Περιφερειών σε αντικατάσταση του κ. Johann Boehm για το υπόλοιπο διάστημα της θητείας του τελευταίου, δηλαδή μέχρι τις 25 Ιανουαρίου 1998.

Βρυξέλλες, 10 Νοεμβρίου 1994.

Για το Συμβούλιο

Ο Πρόεδρος

U. SEILER-ALBRING

(1) ΕΕ αριθ. L 31 της 4. 2. 1994, σ. 29.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 24ης Οκτωβρίου 1994 σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Ουγγαρίας για την τροποποίηση των παραρτημάτων VIIIα, ΙΧβ και Χβ της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου (94/738/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 2 πρώτη πρόταση,

την πρόταση της Επιτροπής,

Εκτιμώντας:

ότι, προς ικανοποίηση αιτήματος των ουγγρικών αρχών, πρέπει να τροποποιηθούν τα παραρτήματα VIIIα και Χβ της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους αφενός, και της Δημοκρατίας της Ουγγαρίας, αφετέρου, που υπεγράφη στις Βρυξέλλες στις 16 Δεκεμβρίου 1991 και ότι, μετά από αίτημα της Κοινότητας, πρέπει να τροποποιηθεί το παράρτημα ΙΧβ της συμφωνίας αυτής-

ότι πρέπει να εγκριθεί η διαπραγματευθείσα προς τούτο συμφωνία υπό μορφή ανταλλαγής επιστολών,

ΑΠΟΦΑΣΙΖΕΙ:

Άρθρο 1

Εγκρίνεται εξ ονόματος της Κοινότητας η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Ουγγαρίας για την τροποποίηση των παραρτημάτων VIIIα, ΙΧβ και Χβ της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών, αφενός, και της Δημοκρατίας της Ουγγαρίας, αφετέρου.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που θα είναι αρμόδιο για την υπογραφή συμφωνίας που δεσμεύει την Κοινότητα.

Λουξεμβούργο, 24 Οκτωβρίου 1994.

Για το Συμβούλιο

Ο Πρόεδρος

J. BORCHERT
ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Σεπτεμβρίου 1994 για τη θέσπιση του προβλεπόμενου ισοζυγίου της παραγωγής και της κατανάλωσης καθώς και των εισαγωγών και των εξαγωγών μπανάνας για την Κοινότητα για το έτος 1994 (94/654/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993 περί κοινής οργανώσεως αγοράς στον τομέα της μπανάνας (1), όπως τροποποιήθηκε από τον κανονισμό (ΕΚ) αριθ. 3518/93 της Επιτροπής (2), και ιδίως το άρθρο 20,

Εκτιμώντας:

ότι το άρθρο 16 του κανονισμού (ΕΟΚ) αριθ. 404/93 προβλέπει ότι καταρτίζεται κάθε έτος το προβλεπόμενο ισοζύγιο βάσει ορισμένων παραμέτρων της αγοράς- ότι κύριος στόχος του ισοζυγίου αυτού είναι να καθοριστούν οι προοπτικές της κοινοτικής παραγωγής και κατανάλωσης, οι προβλέψεις εισαγωγών παραδοσιακών μπανανών ΑΚΕ και, επομένως, το επίπεδο των αναγκών εφοδιασμού της κοινοτικής αγοράς και το ύψος της δασμολογικής ποσόστωσης-

ότι το ισοζύγιο αυτό θα πρέπει να επανεξετασθεί, μόλις αυτό καταστεί δυνατό, σύμφωνα με τις διατάξεις του άρθρου 16 παράγραφος 3 του κανονισμού (ΕΟΚ) αριθ. 404/93 προκειμένου να ληφθούν υπόψη οι επιπτώσεις επί της παραγωγής της Μαρτινίκας και της Γουαδελούπης και ορισμένων κρατών ΑΚΕ, της τροπικής θύελας Debbie που έπληξε τις περιοχές αυτές στις 10 Σεπτεμβρίου 1994- ότι, εντούτοις, η επανεξέταση αυτή θα είναι δυνατόν να γίνει με βάση το οριστικό ισοζύγιο της καταστάσεως, που δεν είναι ακόμη διαθέσιμο-

ότι η Επιτροπή Διαχείρισης Μπανάνας δεν διατύπωσε γνώμη εντός της προθεσμίας που καθορίστηκε από τον πρόεδρό της,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το προβλεπόμενο ισοζύγιο της παραγωγής, της κατανάλωσης, καθώς και των εισαγωγών και των εξαγωγών μπανάνας για την Κοινότητα για το έτος 1994, καταρτίζεται στο παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 29 Σεπτεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 47 της 25. 2. 1993, σ. 1.

(2) ΕΕ αριθ. L 320 της 22. 12. 1993, σ. 15.

ΠΑΡΑΡΤΗΜΑ

ΠΡΟΣΩΡΙΝΟ ΙΣΟΖΥΓΙΟ ΓΙΑ ΤΙΣ ΜΠΑΝΑΝΕΣ ΓΙΑ ΤΟ 1994 "(ποσότητες στρογγυλευμένες σε χιλιάδες τόνους)"" ID="1">Παραγωγή ΕΚ> ID="2">643 000"> ID="1">Εισαγωγές Παραδοσιακές ΑΚΕ> ID="2">666 000"> ID="1">Δασμολογική ποσόστωση> ID="2">2 118 000"> ID="1">Ολική κατανάλωση> ID="2">3 427 000"> ID="1">Εξαγωγές> ID="2">26 000"> ID="1">Καθαρή κατανάλωση> ID="2">3 401 000">
ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Ιουλίου 1994 για την τροποποίηση της απόφασης 92/469/ΕΟΚ σχετικά με την έγκριση μεθόδων ταξινόμησης των σφαγίων χοίρων στη Δανία (Το κείμενο στη δανική γλώσσα είναι το μόνο αυθεντικό) (94/564/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3220/84 του Συμβουλίου της 13ης Νοεμβρίου 1984 για τον καθορισμό της κοινοτικής κλίμακας ταξινόμησης των σφαγίων χοίρων (1), όπως τροποποιήθηκε από τον κανονισμό (ΕΚ) αριθ. 3513/93 (2), και ιδίως το άρθρο 5 παράγραφος 2,

Εκτιμώντας:

ότι η Επιτροπή, με την απόφαση 92/469/ΕΟΚ (3), ενέκρινε μεθόδους ταξινόμησης των σφαγίων χοίρων στη Δανία 7

ότι οι τροποποιήσεις σχετικά με την τυποποιημένη παρουσίαση των σφαγίων χοίρου που επήλθαν με τον κανονισμό (ΕΚ) αριθ. 3513/93 στον κανονισμό (ΕΟΚ) αριθ. 3220/84, με ισχύ από τη 1η Ιουλίου 1994, επιτρέπουν τη διαγραφή, από την ίδια ημερομηνία, της παρέκκλισης από την τυποποιημένη παρουσίαση που προβλέπεται στο άρθρο 3 της απόφασης 92/469/ΕΟΚ 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχειρίσεως του Χοιρείου Κρέατος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 92/469/ΕΟΚ τροποποιείται ως εξής:

1. Το άρθρο 3 διαγράφεται.

2. Το άρθρο 4 γίνεται άρθρο 3, το άρθρο 5 γίνεται άρθρο 4 και το άρθρο 6 γίνεται άρθρο 5.

Άρθρο 2

Η παρούσα απόφαση απευθύνεται στο Βασίλειο της Δανίας.

Αρχίζει να ισχύει από την 1η Ιουλίου 1994.

Βρυξέλλες, 27 Ιουλίου 1994.

Για την Επιτροπή

Renι STEICHEN

Μέλος της Επιτροπής

(1) ΕΕ αριθ. L 301 της 20. 11. 1984, σ. 1.

(2) ΕΕ αριθ. L 320 της 22. 12. 1993, σ. 5.

(3) ΕΕ αριθ. L 265 της 11. 9. 1992, σ. 39.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 11ης Ιουλίου 1994 σχετικά με τη σύναψη συμφωνίας υπό μορφήν ανταλλαγής επιστολών σχετικά με ορισμένα ψάρια, για την τροποποίηση της ενδιάμεσης συμφωνίας μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου, σχετικά με το εμπόριο και τα εμπορικά θέματα και της ευρωπαϊκής συμφωνίας συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου (94/733/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2,

την πρόταση της Επιτροπής,

Εκτιμώντας ότι είναι σκόπιμο να τροποποιηθούν, με συμφωνία υπό μορφήν ανταλλαγής επιστολών με τη Σλοβακική Δημοκρατία, η ενδιάμεση συμφωνία μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου, σχετικά με το εμπόριο και τα εμπορικά θέματα (1), και η ευρωπαϊκή συμφωνία συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου, έτσι ώστε να καθοριστούν οι ποσοστώσεις ζωντανής πέστροφας και κυπρίνου, καταγωγής Σλοβακικής Δημοκρατίας, που θα εισάγονται ατελώς στην Κοινότητα, καθώς και κατεψυγμένου σκουμπριού, καταγωγής Κοινότητας, που θα εισάγεται ατελώς στη Σλοβακική Δημοκρατία,

ΑΠΟΦΑΣΙΖΕΙ:

Άρθρο 1

Η συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και της Σλοβακικής Δημοκρατίας σχετικά με ορισμένα ψάρια, για την τροποποίηση του άρθρου 17 της ενδιάμεσης συμφωνίας μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου, σχετικά με το εμπόριο και τα εμπορικά θέματα, και του άρθρου 24 της ευρωπαϊκής συμφωνίας συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου, και για την προσθήκη παραρτήματος XVα και παραρτήματος XVβ στις συμφωνίες αυτές, εγκρίνεται εξ ονόματος της Ευρωπαϊκής Κοινότητας.

Το κείμενο των συμφωνιών επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.

Βρυξέλλες, 11 Ιουλίου 1994.

Για το Συμβούλιο

Ο Πρόεδρος

Th. WAIGEL

(1) ΕΕ αριθ. L 115 της 30. 4. 1992, σ. 2.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 18ης Ιουλίου 1994 σχετικά με τη σύναψη της συμφωνίας συνεργασίας μεταξύ της Ευρωπαϊκής Κοινότητας και της Δημοκρατίας της Ινδίας για τις εταιρικές σχέσεις και την ανάπτυξη (94/578/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 113 και 130 Ω, σε συνδυασμό με το άρθρο 228 παράγραφος 2 πρώτη φράση και παράγραφος 3 πρώτο εδάφιο,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι, δυνάμει του άρθρου 130 Υ της συνθήκης, η πολιτική της Κοινότητας στον τομέα της συνεργασίας για την ανάπτυξη ευνοεί τη σταθερή και διαρκή οικονομική και κοινωνική ανάπτυξη των αναπτυσσομένων χωρών, την αρμονική και προοδευτική ένταξή τους στη διεθνή οικονομία και την καταπολέμηση της ένδειας στις χώρες αυτές-

ότι η Κοινότητα πρέπει να εγκρίνει, για την επίτευξη των στόχων της στον τομέα των εξωτερικών σχέσεων, τη συμφωνία που αναφέρεται στην παρούσα απόφαση,

ΑΠΟΦΑΣΙΖΕΙ:

Άρθρο 1

Η συμφωνία συνεργασίας μεταξύ της Ευρωπαϊκής Κοινότητας και της Δημοκρατίας της Ινδίας για τις εταιρικές σχέσεις και την ανάπτυξη, εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει στην κοινοποίηση που προβλέπεται στο άρθρο 29 της συμφωνίας, εξ ονόματος της Κοινότητας (3).

Άρθρο 3

Η Επιτροπή, επικουρούμενη από τους εκπροσώπους των κρατών μελών, εκπροσωπεί την Κοινότητα στη μεικτή επιτροπή που προβλέπεται στο άρθρο 22 της συμφωνίας.

Άρθρο 4

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 18 Ιουλίου 1994.

Για το Συμβούλιο

Ο Πρόεδρος

K. KINKEL

(1) ΕΕ αριθ. C 103 της 14. 4. 1993, σ. 8.

(2) ΕΕ αριθ. C 128 της 9. 5. 1994.

(3) Βλέπε σελίδα 35 της παρούσας Επίσημης Εφημερίδας.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 27ης Ιουνίου 1994

σχετικά με τη σύναψη συμφωνίας που αφορά επιστημονική και τεχνική συνεργασία μεταξύ της Ευρωπαϊκής Κοινότητας και της Αυστραλίας

(94/457/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Μ, σε συνδυασμό με το άρθρο 228 παράγραφος 2 και παράγραφος 3 πρώτο εδάφιο,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι η Κοινότητα και η Αυστραλία ακολουθούν ειδικά ερευνητικά προγράμματα σε περιοχές κοινού ενδιαφέροντος 7

ότι, βάσει της εμπειρίας στο πλαίσιο της συμφωνίας μεταξύ της κυβέρνησης της Αυστραλίας και της Επιτροπής των Ευρωπαϊκών Κοινοτήτων για συνεργασία στην επιστήμη και την τεχνολογία που υπογράφηκε στις 12 Νοεμβρίου 1986, οι δύο πλευρές εξέφρασαν επιθυμία να καθιερώσουν περισσότερο επίσημο πλαίσιο συνεργασίας στην επιστήμη και την τεχνολογία 7

ότι, με την απόφαση της 21ης Μαΐου 1992, το Συμβούλιο εξουσιοδότησε την Επιτροπή να διαπραγματευτεί συμφωνία για επιστημονική και τεχνική συνεργασία μεταξύ Κοινότητας και Αυστραλίας 7

ότι η Κοινότητα και η Αυστραλία αναμένουν αμοιβαία οφέλη από τη συνεργασία 7

ότι, μη θιγομένων των οικείων διατάξεων της συνθήκης, η παρούσα συμφωνία και όλες οι δυνάμει αυτής αναλαμβανόμενες δραστηριότητες ουδόλως θίγουν τις εξουσίες των κρατών μελών να αναπτύσσουν διμερείς δραστηριότητες με την Αυστραλία στους τομείς της επιστήμης, της τεχνολογίας, της έρευνας και της ανάπτυξης, συνάπτοντας και τις δέουσες συμφωνίες 7

ότι η συμφωνία αυτή υπεγράφη εξ ονόματος της Κοινότητας στην Καμπέρα στις 23 Φεβρουαρίου 1994 7

ότι η συμνφωνία επιστημονικής και τεχνικής συνεργασίας μεταξύ της Κοινότητας και της Αυστραλίας πρέπει να εγκριθεί,

ΑΠΟΦΑΣΙΖΕΙ:

Άρθρο 1

Με την παρούσα εγκρίνεται εξ ονόματος της Κοινότητας η συμφωνία επιστημονικής και τεχνικής συνεργασίας μεταξύ της Ευρωπαϊκής Κοινότητας και της Αυστραλίας.

Το κείμενο της συμφωνίας συνάπτεται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει στις κοινοποιήσεις που προβλέπονται στο άρθρο 11 της συμφωνίας.

Βρυξέλλες, 27 Ιουνίου 1994.

Για το Συμβούλιο

Ο Πρόεδρος

Κ. ΣΗΜΙΤΗΣ

(1) ΕΕ αριθ. C 181 της 3. 7. 1993, σ. 9.

(2) ΕΕ αριθ. C 315 της 22. 11. 1993.

(3) ΕΕ αριθ. C 304 της 10. 11. 1993, σ. 3.
ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Μαΐου 1994 περί τροποποιήσεως της απόφασης 94/22/ΕΚ της Επιτροπής της 18ης Ιανουαρίου 1994 σχετικά με τις ημερομηνίες που πρέπει να καθορίζονται από τα κράτη μέλη για την υποβολή των αιτήσεων ενισχύσεων "εκτάσεις" στο πλαίσιο του ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων (ολοκληρωμένο σύστημα)- (Τα κείμενα στην ελληνική, γαλλική και ολλανδική γλώσσα είναι τα μόνα αυθεντικά) (94/340/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3508/92 του Συμβουλίου της 27ης Νοεμβρίου 1992 για τη θέσπιση ολοκληρωμένου συστήματος διαχείρισης και ελέγχου σχετικά με ορισμένα καθεστώτα ενισχύσεων (1), και ιδίως το άρθρο 6 παράγραφος 2,

Εκτιμώντας:

ότι το άρθρο 6 παράγραφος 2 του κανονισμού (ΕΟΚ) αριθ. 3508/92 ορίζει ότι η Επιτροπή μπορεί να επιτρέψει σε κράτος μέλος να καθορίσει για την υποβολή των αιτήσεων ενισχύσεων "έκταση", προθεσμία που περιλαμβάνεται μταξύ της 1ης Απριλίου και των ημερομηνιών που αναφέρονται στα άρθρα 10, 11 και 12 του κανονισμού (ΕΟΚ) αριθ. 1765/92 του Συμβουλίου (2)- ότι στην απόφασή της 94/22/ΕΚ (3), η Επιτροπή επέτρεψε στη Γαλλία να καθορίσει την ημερομηνία 30 Απριλίου 1994, στις Κάτω Χώρες να καθορίσουν την ημερομηνία 22 Απριλίου 1994 και στο Βέλγιο να καθορίσει την ημερομηνία 30 Απριλίου 1994 για τις αιτήσεις που υποβάλλονται βάσει πληροφορικής- ότι στην ίδια απόφαση, βάσει της αποκτηθείσας πείρας κατά την εφαρμογή του ολοκληρωμένου συστήματος το 1993 από την Ελλάδα, η Επιτροπή αρνήθηκε να επιτρέψει στο εν λόγω κράτος μέλος να ορίσει ημερομηνία μετά από τις 31 Μαρτίου 1994-

ότι, λόγω των δυσκολιών κατά την προετοιμασία των εντύπων των αιτήσεων ενισχύσεων "εκτάσεις" και άλλων εντύπων σχετικά με τις εν λόγω αιτήσεις, που οφείλονται στην καθυστέρηση θέσπισης των λεπτομερειών εφαρμογής του κανονισμού (ΕΟΚ) αριθ. 1765/92 όσον αφορά την παύση της καλλιέργειας γαιών που αναφέρεται στο άρθρο 7, το Βέλγιο, η Ελλάδα και η Γαλλία διαβίβασαν εκ νέου στην Επιτροπή αιτήσεις για να τους επιτραπεί να καθορίσουν την προθεσμία για την υποβολή αιτήσεων ενισχύσεως "εκτάσεις" στις 15 Μαΐου 1994 και οι Κάτω Χώρες διαβίβασαν εκ νέου μια αίτηση να τους δοθεί η εξουσιοδότηση να καθορίσουν την προθεσμία στις 11 Μαΐου 1994- ότι, για το λόγο αυτό, η Επιτροπή μπορεί να αποδεχθεί τις εν λόγω αιτήσεις-

ότι το παρόν μέτρο είναι σύμφωνο με τη γνώμη της Επιτροπής του ΕΓΤΠΕ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 94/22/ΕΚ αντικαθίσταται από τον πίνακα που αναφέρεται στο παράρτημα της παρούσας απόφασης.

Άρθρο 2

Η παρούσα απόφαση απευθύνεται στο Βασίλειο του Βελγίου, στην Ελληνική Δημοκρατία, στη Γαλλική Δημοκρατία και στο Βασίλειο των Κάτω Χωρών.

Βρυξέλλες, 27 Μαΐου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 355 της 5. 12. 1992, σ. 1.

(2) ΕΕ αριθ. L 181 της 1. 7. 1992, σ. 12.

(3) ΕΕ αριθ. L 16 της 19. 1. 1994, σ. 17.

ΠΑΡΑΡΤΗΜΑ

"" ID="1">Βέλγιο> ID="2">15 Μαΐου"> ID="1">Ελλάδα> ID="2">15 Μαΐου"> ID="1">Γαλλία> ID="2">15 Μαΐου"> ID="1">Κάτω Χώρες> ID="2">11 Μαΐου"> ID="1">Ηνωμένο Βασίλειο> ID="2">15 Μαΐου"">
ΑΠΟΦΑΣΗ ΤΗΣ ΕΠΙΤΡΟΠΗΣ της 5ης Μαΐου 1994 για την τροποποίηση της απόφασης 94/85/ΕΚ για την κατάρτιση καταλόγου τρίτων χωρών από τις οποίες τα κράτη μέλη επιτρέπουν εισαγωγές νωπού κρέατος πουλερικών (94/298/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/494/ΕΟΚ του Συμβουλίου της 26ης Ιουνίου 1991 σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και εισαγωγές νωπού κρέατος πουλερικών από τρίτες χώρες (1), όπως τροποποιήθηκε τελευταία από την οδηγία 93/121/ΕΚ (2), και ιδίως το άρθρο 9,

Εκτιμώντας:

ότι, βάσει της απόφασης 94/85/ΕΚ της Επιτροπής (3), θεσπίστηκε κατάλογος τρίτων χωρών από τις οποίες επιτρέπονται οι εισαγωγές νωπού κρέατος πουλερικών-

ότι παρελήφθησαν από ορισμένες τρίτες χώρες επιπλέον γραπτές εγγυήσεις-

ότι η εξέταση αυτών των εγγυήσεων έδειξε ότι οι χώρες αυτές πληρούν τις προϋποθέσεις της Κοινότητας-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 94/85/ΕΚ τροποποιείται ως εξής:

1. Το ακόλουθο κείμενο προστίθεται μετά τη λέξη "Παράρτημα":

"Ο κατάλογος που ακολουθεί δημοσιεύεται καταρχήν- για τις εισαγωγές πρέπει να τηρούνται οι προσήκοντες όροι υγιεινής των ζώων και δημόσιας υγείας."

2. Προστίθενται οι ακόλουθες γραμμές κατ' αλφαβητική σειρά του ΔΟΤ (ISO)-κώδικα:

" CN Κίνα (Λαϊκή Δημοκρατία) x HR Κροατία x KR Κορέα (Δημοκρατία) x LI Λιθουανία x TR Τουρκία x ".

Άρθρο 2

Η παρούσα απόφαση τίθεται σε ισχύ από 1ης Ιουλίου 1994.

Άρθρο 3

Η παρούσα απόφαση απευθύνεται σε όλα τα κράτη μέλη.

Βρυξέλλες, 5 Μαΐου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 268 της 24. 9. 1991, σ. 35.

(2) ΕΕ αριθ. L 340 της 31. 12. 1993, σ. 39.

(3) ΕΕ αριθ. L 44 της 17. 2. 1994, σ. 31.
ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Μαρτίου 1994 για τροποποίηση της απόφασης 90/183/Ευρατόμ, ΕΟΚ, με την οποία επιτρέπεται στην Ιρλανδία να μην λαμβάνει υπόψη ορισμένες κατηγορίες δραστηριοτήτων και να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από το φόρο επί της προστιθέμενης αξίας (Το κείμενο στην αγγλική γλώσσα είναι το μόνο αυθεντικό) (94/193/ΕΚ, Ευρατόμ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τη συνθήκη για την ίδρυσης της Ευρωπαϊκής Κοινότητας Ατομικής Ενέργειας,

τον κανονισμό (ΕΟΚ, Ευρατόμ) αριθ. 1553/89 του Συμβουλίου της 29ης Μαΐου 1989 για το ομοιόμορφο καθεστώς είσπραξης των ιδίων πόρων που προέρχονται από το φόρο επί της προστιθέμενης αξίας (1), και ιδίως το άρθρο 13,

Εκτιμώντας:

ότι, κατ' εφαρμογή του άρθρου 28 παράγραφος 3 της οδηγίας 77/388/ΕΟΚ του Συμβουλίου της 17ης Μαΐου 1977 για την εναρμόνιση των νομοθεσιών των κρατών μελών σχετικά με τους φόρους κύκλου εργασιών - κοινό σύστημα φόρου προστιθέμενης αξίας: ενιαία φορολογική βάση (2), που στο εξής ονομάζεται "έκτη οδηγία", τα κράτη μέλη μπορούν να συνεχίσουν να απαλλάσσουν ή να φορολογούν ορισμένες δραστηριότητες και ότι οι δραστηριότητες αυτές πρέπει να λαμβάνονται υπόψη κατά τον καθορισμό της βάσης των ιδίων πόρων ΦΠΑ-

ότι, από την 1η Ιανουαρίου 1990, η δυνατότητα που έχουν τα κράτη μέλη να συνεχίσουν να φορολογούν ή να απαλλάσσουν ορισμένες δραστηριότητες που αναφέρονται στα παραρτήματα Ε και ΣΤ της έκτης οδηγίας καταργείται κατ' εφαρμογή του άρθρου 1 σημείο 1 παράγραφος 1 και σημείο 2 στοιχείο α) της οδηγίας 89/465/ΕΟΚ του Συμβουλίου (3) και ότι, κατά συνέπεια, πρέπει να καταργηθούν οι άδειες που χορηγούνται για το σκοπό αυτό από την Επιτροπή για τον καθορισμό της βάσης των ιδίων πόρων ΦΠΑ-

ότι, βάσει του κανονισμού (ΕΟΚ, Ευρατόμ ) αριθ. 1553/89, από το οικονομικό έτος 1989, η Επιτροπή όσον αφορά την Ιρλανδία, εξέδωσε την απόφαση 90/183/Ευρατόμ, ΕΟΚ (4), με την οποία επιτρέπεται στην Ιρλανδία να μην λαμβάνει υπόψη ορισμένες κατηγορίες δραστηριοτήτων και να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από το ΦΠΑ-

ότι, δεδομένου ότι από την 1η Ιανουαρίου 1992, η Ιρλανδία φορολογεί τις δραστηριότητες που αναφέρονται στο παράρτημα ΣΤ σημείο 9 της έκτης οδηγίας, από την ημερομηνία αυτή θα πρέπει να καταργηθεί η χορηγούμενη προς τούτο άδεια-

ότι η Συμβουλευτική Επιτροπή Ιδίων Πόρων ενέκρινε την έκθεση η οποία περιλαμβάνει τις γνώμες των μελών της σχετικά με την παρούσα απόφαση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το σημείο 4 του άρθρου 2 της απόφασης 90/183/Ευρατόμ, ΕΟΚ καταργείται όσον αφορά τις δραστηριότητες που πραγματοποιούνται από την 1η Ιανουαρίου 1992.

Άρθρο 2

Η παρούσα απόφαση απευθύνεται στην Ιρλανδία.

Βρυξέλλες, 18 Μαρτίου 1994.

Για την Επιτροπή

Peter SCHMIDHUBER

Μέλος της Επιτροπής

(1) ΕΕ αριθ. L 155 της 7. 6. 1989, σ. 9.

(2) ΕΕ αριθ. L 145 της 13. 6. 1977, σ. 1.

(3) ΕΕ αριθ. L 226 της 3. 8. 1989, σ. 21.

(4) ΕΕ αριθ. L 99 της 19. 4. 1990, σ. 35.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 4ης Μαρτίου 1994 για το διορισμό μέλους της Οικονομικής και Κοινωνικής Επιτροπής (94/160/ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 193 έως 195,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 165 έως 167,

τη σύμβαση περί ορισμένων κοινών οργάνων των Ευρωπαϊκών Κοινοτήτων, και ιδίως το άρθρο 5,

την απόφαση του Συμβουλίου της 24ης Σεπτεμβρίου 1990 σχετικά με το διορισμό των μελών της Οικονομικής και Κοινωνικής Επιτροπής για την περίοδο που λήγει στις 20 Σεπτεμβρίου 1994 (1),

Εκτιμώντας ότι έχει κενωθεί μία θέση μέλους της προαναφερόμενης επιτροπής μετά την εκλογή του κ. Σπυρίδωνος Γιατρά ως μέλους του ελληνικού Κοινοβουλίου, η οποία γνωτοποιήθηκε στο Συμβούλιο στις 3 Νοεμβρίου 1993,

Έχοντας υπόψη τις υποψηφιότητες που υπέβαλε η ελληνική κυβέρνηση την 1η Δεκεμβρίου 1993,

Αφού έλαβε τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Ο κ. Χριστόφορος Κορυφίδης διορίζεται μέλος της Οικονομικής και Κοινωνικής Επιτροπής σε αντικατάσταση του κ. Σπυρίδωνα Γιατρά και για το υπόλοιπο της θητείας του, ήτοι έως τις 20 Σεπτεμβρίου 1994.

Βρυξέλλες, 4 Μαρτίου 1994.

Για το Συμβούλιο

Ο Πρόεδρος

Κ. ΣΗΜΙΤΗΣ

(1) ΕΕ αριθ. L 290 της 23. 10. 1990, σ. 13.